section_heading: Povijest
paragraph_text: Opat Marin, vjerojatno lički misionar i budući biskup Martin Brajković zapisao je 1695. da je utvrda Bilaj na "ubavom brdu" usred ličke županije. Pogled s njega seže na sva okolna ravna polja i sve do velebitskog gorja. S jedne strane prepreku predstavlja rijeka Lika preko koje se može doći mostom. U osmanska vremena most je bio čuvan iz drvene kule. Nasuprot Bilaju s istoka su Ribnik i Rebren. Bilaj je većim dijelom pod zemljom i sa strane strše jedino zidine.Portal Hrčak ''Kratak i sadržajan opis dviju županija Hrvatskog kraljevstva Like i Krbave 1695. godine u Mile Bogović: Takozvani Glavinićev opis Like i Krbave iz 1696. godine''. Croatica Christiana periodica, Vol. 15 No. 27, 1991., str. 122-123